دريس التمسماني

دريس التمسماني (مزيود عام 1966) هو مصرفي مغربي ميركاني، كاتب، ومتحدث عام متخصص فالتحول الرقمي، والتكنولوجيا المالية والدفاع على شؤون المهاجرين.

بدا مسيرتو المهنية ف سيتي بنك عام 1995 وهو دابا مدير تنفيذي تيشرف على خدمات البنوك الرقمية فالأمريكتين، و تيشغل لمنصب ديال رئيس العمليات الرقمية ديال لأمريكتين ف هاذ الدور.

التمسماني معروف بتعاون ديالو مع البنوك المركزية والهيئات التنظيمية، بحيث تيساهم فتشكيل ديال السياسات الرقمية، والشمول المالي financial inclusion، والأصول الرقمية digital assets، و تكنولوجيا البلوك تشين و الذكاء الاصطناعي. و الخبرة ديالو فمجال التحول الرقمي جعلاتو يولي رائد فكري ف المناقشات العالمية حول السياسات المالية.

 الحياة الشخصية 
تزاد التمسماني ف مدينة طنجة. وهو الحفيد ديال الجنرال الريفي دريس الريفي التمسماني لي تعين باشا على جمهورية الريف عام 1926، و تعين من بعد باشا على أصيلا و لعرايش و تطوان. واجه التمسماني صعوبات أكاديمية فصغرو وكان قريب يدخلوه للأكاديمية العسكرية. و و حيت ماكانش باغي يلتاحق بالمدرسة العسكرية، قرر مغادرة المغرب عام 1986 فسن سبعطاش وهاجر لميريكان و معاه غير 200 دولار فجيبو وبلا إتقان قوي للغة الإنجليزية. ملي بدا خدام، بدا ياخد دروس ليلية لتعلم الإنجليزية ثم لتحق بدورات فالإلكترونيات و تعرّف لأول مرة على أجهزة الكمپيوتر.

بعد سنوات، لتحق التمسماني بدراسات الأعمال التجارية. وهو حاصل على ماجستير فإدارة الأعمال من جامعة أوهايو ستيت، وماجستير تنفيذي فالتسويق الصناعي من معهد IAE ف جامعة أوسترال فبوينس آيرس ف الأرجنتين، وشهادة فالقيادة التنفيذية من جامعة هارڤارد.

حاليا ساكن مع مراتو ف ميامي ف ولاية فلوريدا.

 المسيرة المهنية ف سيتي ڭروپ 
بدا دريس التمسماني مسيرتو ف سيتي ڭروپ عام 1995 كمستشار أول. كان جا من شبكة تيلموندو التلفزيونية لي شغل فيها منصب مدير العمليات من 1993 ل 1995.  و من قبل، كان خدم فمجلة ڭلوب وشركة وورلدكير للتأمين الدولي.

من وقت نضمامو ل سيتي ڭروپ، شغل التمسماني بزاف ديال المناصب القيادية، منها:

 رئيس البنك التجاري لأمريكا اللاتينية (2017–2021)،  
 رئيس الإبتكار (2012–2017),  
 رئيس التسويق وإدارة الأسواق (2008–2012)  
 رئيس إدارة الأعمال (2002–2008)  
 الرئيس التنفيذي للمعلومات للأعمال الإلكترونية (2000–2002).

فهاذ الأدوار، ساهم فتطوير منصات المصرف الرقمي، والإستراتيجيات المالية القايمة على البيانات، وتحسينات التشغيلية القايمة على التكنولوجيا فجميع أنحاء المنطقة.

تيشغل دابا المنصب ديال مدير تنفيذي ورئيس العمليات الرقمية للأمريكتين، بحيث تيشرف على المنتجات الرقمية والأعمال عبر أمريكا الشمالية وأمريكا اللاتينية. تترتكز خدمتو على تحديث الأسواق المالية، وتقنية البلوك تشين، و الذكاء الاصطناعي فالقطاع المصرفي. و تيتعاون مع البنوك المركزية والهيئات التنظيمية وشركاء الصناعة لتعزيز القدرات الرقمية ودعم الشمول المالي.

 العضويات والمنظمات 
دريس التمسماني مشارك بشكل فعال ف بزاف ديال المنظمات لي كتدعم ريادة الأعمال و التعليم و الإبتكار التكنولوجي. وهو عضو ف مجلس إدارة "جونيور أتشيڤمنت أميركاس".

زيادة على دورو ف المجالس، التمسماني عضو ف "برنامج ريادة الأعمال العالمي" التابع لوزارة الخارجية الميريكانية، لي تيعزز الإبتكار العالمي و النمو الإقتصادي. و هو مشارك حتى فمبادرة "شركاء على ود بداية جديدة" التابع لمعهد أسپن، ولي تركز على تعزيز التعاون الإقتصادي والإجتماعي بين الولايات المتحدة ودول شمال أفريقيا.

 الدفاع على حقوق المهاجرين 
تيتعتبر دريس من الشخصيات البارزة فدعم الجالية المغربية المقيمة فميريكان، بحيث كرّس الجهود ديالو لتعزيز المكانة ديالها الإجتماعية والسياسية والإقتصادية. ركّز دريس على إطلاق مبادرات كتهدف لتحسين فرص التعليم، تعزيز المشاركة المدنية، ودفع عجلة التنمية القتيصادية بين المغاربة الميريكان. كيما ساهم فتأسيس وإدارة عدد من المنظمات اللاربحية والمشاريع السياسية لي كتسعى لتمكين الجالية المغربية وإبراز قضايا ديالها على المستوي المحلي والدولي.

فعام 2002، طلق التمسماني "القرية"، أول منصة إجتماعية بالدارجة المغربية، مصممة باش تربط المغتربين المغاربة، خاصة فأمريكا الشمالية. كانت المنصة كانت مركز رقمي لتبادل الثقافات والتواصل المهني ومناقشة هوية المهاجرين، شي لي جعلها تولّي مبادرة رائدة فالمجتمعات المغربية عبر الإنترنت.

تيشغل التمسماني منصب ديال الرئيس وعضو مجلس إدارة "التحالف المغربي الميريكاني" من عام 2008. و فعام 2009، أسس حركة Moroccan Americans for Fritchey Movement (المغاربا المريكانيين على ود حركة فريتشي).

دريس هو المؤسس والرئيس ديال معهد "361 درجة"، وهو مركز أبحاث مغربي ميريكاني متخصص فالدراسات السكانية والتنمية ولي المقر ديالو فميريكان. وفعام 2012، أسس التمسماني "مؤسسة نمو المغرب".

 المشاركة الديپلوماسية والمجتمعية 
لعب التمسماني دور نشيط ف مبادرات الحكومة الميريكانية لي كاتهدف ل تعزيز ريادة الأعمال و التنمية الإقتصادية ف منطقة المغرب الكبير. تختار من قيبال برنامج ريادة الأعمال العالمي التابع لوزارة الخارجية الميريكانية ممثل لمبادرات الرئيس باراك أوباما للتنمية الإجتماعية و الإقتصادية ف المغرب الكبير. ف هاذ الإطار، عمل معا صنّاع السياسات و قادة الأعمال لتعزيز النمو الريادي و الروابط الإقتصادية بين ميريكان و شمال إفريقيا. زيادة على هادشي، تستدعى التمسماني باش يهضر ف البيت البيض، فين تناول قضايا متعلقة بمشاركة المهاجرين و التمكين الإقتصادي ديالهم و العلاقات المغربية الميريكانية.

 التأليف والمحاضرات والظهور الإعلامي 
تيكتب التمسماني فمواضيع كتعلق بالتمويل، التحول الرقمي، البلوك تشين، الذكاء الإصطناعي، والشمول المالي.

فعام 2005، ولا واحد من المغاربة الميريكانيين اللوالا لي نشرو كتاب فميريكان معا ليلى العلمي. صدر كتاب ديالو "Rewind" لي تيحكي قصة درامية على كفاح الروح البشرية باش تلقى السعادة بعيد على الوطن.

فمطلع الألفية، لقى التمسماني محاضرات حول ستراتيجية التسويق والمشاركة الرقمية، بحيث قدم محاضرات حول "فن التسويق"، ولي ركزت على العلامات التجارية و مشاركة الكليان و الستراتيجية الرقمية. و خلال هذ الفترة، هضر حتى ف مؤتمر "COMDEX" على الموجة الثانية ديال لإنترنت و تأثيرها على التحول المالي و الرقمي.

من ذاك الوقت، شارك كمتحدث فمؤتمرات صناعية متنوعة تناولت مواضيع فحال دور الذكاء الإصطناعي فالخزينة والتمويل، وتقنية البلوكتشين والأصول الرقمية فالقطاع المصرفي، وتأثير العملات المشفرة على الشمول المالي والإتجاهات التنظيمية فالتكنولوجيا المالية.

بان التمسماني حتى ف مقابلات صحفية و تلفزيونية بعدة لغات، ناقش خلالها التحول الرقمي و الإبتكار المالي. بحال على قناة "CNN" لي هضر فيها على مستقبل المدفوعات الرقمية و الشمول المالي. و ب الصبليونية، تدارت معاه مقابلة ف جورنال "El Comercio" الپيروڤية ناقش فيها إنتقال الأصول ل الإقتصاد الرقمي. أما ف جورنال "La República" الكوستاريكية، تناول تأثير التكنولوجيا المالية على الأسواق المالية، و شرح ف "El Dinero" تطورات سيتي ڭروپ فمجال الخدمات المصرفية الرقمية بالكامل للشركات.

فعام 2023، شارك التمسماني فنقاش على منصة "بلومبيرڭ" حول العملات المشفرة، و ستكشف دور ديال البلوكتشين والأصول الرقمية والتنظيم المالي فالمشهد المالي المتطور. كيما قدم عرض فمؤتمر "أمريكا الرقمية" سلط فيه الضو على الأصول والتحول الرقمي فالقطاع المصرفي. و كاتشمل الخدمة ديالو حتى أبحاث حول الشمول المالي و دور التكنولوجيا ف توسيع الوصول للخدمات المالية.

فعام 2025 ، نشر إدريس التمسماني البنك الوكيل: كيف يعيد الذكاء الاصطناعي والأنظمة الذكية تعريف التمويل (The Agentic Bank: How AI and Intelligent Systems Are Redefining Finance). كيستكشف الكتاب كيفاش تيحول الذكاء الاصطناعي و تقنية بلوكتشين المؤسسات المالية التقليدية ل ما كيسميه "المؤسسات الوكالة" ، قادرة على التفكير و التصرف و التكيف بشكل مستقل، و بالتالي إحداث ثورة ف القطاع د لفينونص. بناءً على دراسات حالة افتراضية – بحال مدير السيولة لي كيشرف على وكلاء مستقلين كيتراكيو مراكز الفلوس و كيجربو البزاطم ديالهم باستمرار – التمسماني كيقول بلي الأنظمة الوكيلة (الـ Agent-based systems) غادي يحولو العمليات البنكية من العمليات اليدوية لي كتدار كل فترة، للتنسيق المستمر لي كتقودو الماكينة.

 الجوائز والتكريمات 
حصل دريس التمسماني على بزاف ديال الجوائز ف تقدير للمساهمة ديالو ف مجال الخدمات لبنكية الرقمية و الإبتكار المالي و التسويق. و حصل على المركز اللول ديال جائزة "جيري ڭولدينبيرڭ" ف التسويق المباشر عام 2002، و جائزة الألفية "ستراثمور هوز هو" للقيادة ف عام 2000. كيما تختار "رائد الرؤية" من شركة كومپاك عام 1999.

 جوائز سيتي للخدمات المصرفية الرقمية 
تحت القيادة ديالو، حصلات سيتي على بزاف ديال الجوائز ف أمريكا اللاتينية و الشمالية، ف عتراف ب التقدم ديالها ف مجال الخدمات لبنكية الرقمية و التكنولوجيا. ف عام 2022، تختار سيتي "أفضل بنك رقمي ف العالم" من قيبال مجلة "ڭلوبال فاينانس"، و هو التكريم لي حصلات عليه للسنة التنين و العشرين على التوالي.

ف العام لي موراه، فازت سيتي ب جوائز "ذا بانكر" للإبتكار ف الخدمات المصرفية الرقمية و جوائز مشاريع التكنولوجيا للعام، و لي كتسلط الضو على التطورات ف تكنولوجيا الخدمات المصرفية و الإبتكار الرقمي.

ف عام 2024، تختار سيتي "أفضل بنك رقمي ف العالم" من عند "يوروموني" للمرة الثانية ف ثلث سنين، ف تقدير للإستثمارات ديالها لمستامرة ف لإبتكار لبنكي الرقمي.

ف مارس 2025، حصل التمسماني على "الجائزة الذهبية" (Premio de Oro) ف فئة "البلوكتشين و الكريپطوصولدي" ب صفتو رئيس العمليات الرقمية د أميريكا ف سيتي - حلول الخزينة و التجارة.

 مصادر 

تصنيف:ريافة
تصنيف:زيادة 1966
تصنيف:ناس تزادو ف طانجا
تصنيف:ناس حيين
تصنيف:مغاربا د لقرن 21
تصنيف:ناس د طانجا